Title: Sadeži hoje
Description: Pisateljsko in uredniško delo Mareta Cestnika se tesno preliva z njegovim snovno preprostim in razgibanim načinom življenja. Goji svojstven in poetičen literarni slog, njegova proza pa je prožeta z zagovori narave, ironično družbeno-kritično noto, erotizmom, prefinjenim humorjem in svetovljansko širino. V zadnjih letih se je odpravil na več krajših, a doživljajsko intenzivnih potovanj na Sri Lanko, v ZDA, predvsem pa na grške otoke (Kreta, Tilos, Rodos, Lezbos), v Makedonijo in na Češko. Vzporedno s tem redno peš raziskuje slovenske pokrajine.